Må ikke forveksles med iPhone SE 2.

**iPhone SE** (forkortelse for *Special Edition*, engelsk for «spesiell utgave») er en smarttelefon i Apples iPhone-serie. Den ble først vist frem 21. mars 2016 og ble sluppet ut 31. mars 2016. Den er en oppfølger til iPhone 5s, med et lignende design og like stor 4" skjerm.

Den har den samme Apple A9-prosessoren og 12 MP-kameraet som 6s-en. Den støtter ikke 3D Touch. Derfor ble denne funksjonen eksklusiv for 6s-en inntil iPhone 7 kom ut. iPhone SE ble sluppet ut på nytt med nye lagringsplassmuligheter 24. mars 2017.

Den ble godt mottatt av kritikere, som roste den for det kjente designet og størrelsen, forbedret maskinvare sammenlignet med 5s-en, samt bedre ytelse og batteritid.

Historie
--------

Etter at iPhone 6 og 6 Plus ble sluppet ut med større 4.7" og 5.5" skjermer, klagde flere kunder på at de foretrakk en mindre 4" skjerm, og at når disse smarttelefonene kom ut, hadde man ikke mulighet til å oppgradere uten å få en større telefon. Apple sa under kunngjøringen sin av smarttelefonen at iPhone-en med 4" skjerm var den nest mest populære av alle smarttelefonene sine og at de hadde solgt 30 millioner slike telefoner i 2015. Noen foretrakk også designet til 5s-en fremfor 6s-en.

«SE» skal ifølge Phil Schiller stå for «Special Edition» (eller «spesialutgave» på norsk).

Den ble først sluppet ut med mulighet for 16 eller 64 GB lagringsminne, og ble deretter sluppet ut på nytt 24. mars 2017 med mulighet for 32 eller 128 GB lagringsminne.

I mai 2017 begynte en av Apples kontraktprodusenter, Wistron, å produsere iPhone SE-telefoner i en fabrikk i Bangalore i India. Dette var for å styrke Apples posisjon i det indiske mobilmarkedet, hvor kinesiske mobiltelefoner holder rundt halvparten av markedet. Modellene produsert i India vil kunne oppfylle kravet om at rundt 30 % av delene i mobilen må komme fra lokale kilder, som vil redusere prisene på telefonene i India.

Enheten
-------

### Design

Selve maskinvaren i telefonen ligner iPhone 6S med Apple A9 system-on-chip, mens det eksterne designet nesten er identisk med iPhone 5 og 5S. Den er tilgjengelig i samme farger som iPhone 6S: space gray, sølv, gull, og rosegull.

Telefonen har støtte for Apple Pay via nærfeltskommunikasjon, den virtuelle assistenten Siri, og Live Photos.

Bilder
------

* 
* 
*

Referanser
----------

1. ↑  Miller, Chance (30. mars 2016). «First iPhone SE teardown reveals mainly 5s/6s parts inside, but a few surprises too». *9to5Mac*. Besøkt 5. juli 2017.
2. 1 2  «What the iPhone SE stands for – and what we think it should stand for». *TechRadar* **(engelsk)**. Besøkt 5. juli 2017.
3. 1 2  «With the iPhone SE, Apple Returns to a Masterpiece of Design | WIRED». *www.wired.com*. Besøkt 5. juli 2017.
4. ↑  Spence, Ewan. «iPhone SE Reviews: Apple's Strange Case Of Jekyll And Hyde». *Forbes*. Besøkt 5. juli 2017.
5. ↑  «Apple doubles iPhone SE storage to 32GB and 128GB». *The Verge*. Besøkt 6. juli 2017.
6. ↑  Reuters. «Apple Is Now Assembling a Low-Cost iPhone in Southern India». *Fortune*. Besøkt 6. juli 2017.
7. ↑  Vincent, James (17. mai 2017). «Apple has started assembling iPhones in India». *The Verge*. Besøkt 6. juli 2017.
8. ↑  «Apple Introduces iPhone SE — The Most Powerful Phone with a Four-inch Display». *Apple Newsroom* **(engelsk)**. Besøkt 15. august 2017.
9. ↑  «Yes, your old iPhone 5s case will fit on the new iPhone SE». *Macworld* **(engelsk)**. Besøkt 15. august 2017.
10. ↑  «Apple shows off 4-inch iPhone SE, iOS 9.3 - Geek.com». *Geek.com* **(engelsk)**. 21. mars 2016. Arkivert fra originalen 17. mai 2019. Besøkt 15. august 2017.

Eksterne lenker
---------------

* Offisielt nettsted Rediger på Wikidata

* (en) IPhone SE (1st generation) – kategori av bilder, video eller lyd på Commons Rediger på Wikidata